Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 2 Pv 525/09/2201	Dunajská Streda, 27.7.2012
EEČ : 2-16-83-2012

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	trvalé bydlisko: XXXXX, 
sa v skúšobnej dobe, určenej uznesením prokurátora Okresnej prokuratúry Dunajská Streda zo dňa 11.6.2012, spisová značka 2 Pv 525/09/2201, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
 dňa 9. mája 2009 v čase okolo 22.30 hod. v obci XXXXX, okres Dunajská Streda pred miestnym kostolom pri ceste 1/63 po predchádzajúcej slovnej hádke  fyzicky napadol XXXXX, nar. XXXXX a to tým spôsobom, že ho zozadu udrel päsťou do temena hlavy, v dôsledku čoho spadol na zem, kde ho začal kopať do hrudníka a do hlavy, pričom poškodený utrpel zranenia a to otras mozgu, zlomeninu nosných kostí a pohmoždenie krčných svalov, ktoré si vyžiadali lekárske ošetrenie v XXXXX a následnú liečbu spojenú s práceneschopnosťou od 15.05.2009 do 13.06.2009, podľa lekárskej správy,

Uznesením prokurátora Okresnej prokuratúry Dunajská Streda zo dňa 11.6.2012, spisová značka 2 Pv 525/09/2201, bola určená obvinenému skúšobná doba v trvaní 24 mesiacov.
Odôvodnenie:
Uznesením prokurátora Okresnej prokuratúry Dunajská Streda č. 2 Pv 525/09-11 zo dňa 13.04.2010, ktoré nadobudlo právoplatnosť dňa 30.04.2010, bolo podľa § 216 ods. 1 Tr. por. podmienečne zastavené trestné stíhanie vedené proti obv. XXXXX za prečin ublíženia na zdraví podľa § 156 ods. 1 Tr. zák. v jednočinnom súbehu s prečinom výtržníctva podľa § 364 ods. 1 písm. a) Tr. zák.. 
 
Podľa § 216 ods. 2 Tr . por. bola obvinenému určená skúšobná doba na 2 roky, ktorá mu uplynula dňa 30.04.2012.

Po uplynutí skúšobnej doby bolo skúmané, či obvinený počas jej plynutia splnil podmienky na vyslovenie osvedčenia tak, ako to má na mysli ustanovenie § 217 ods. 1 Tr. por..

Z odpisu z registra trestov obvineného zo dňa 24.05.2012 vyplýva, že obvinený v ňom okrem predmetného podmienečného zastavenia trestného stíhania nemá žiadny záznam.
Z miesta trvalého bydliska je hodnotený pozitívne. Počas plynutia skúšobnej doby nebol prejednávaný pre priestupok ani stíhaný pre trestný čin.

Vzhľadom na vyššie uvedené skutočnosti obvinený splnil podmienky pre vyslovenie osvedčenia sa v skúšobnej dobe, a preto bolo rozhodnuté tak, ako je to uvedené vo výrokovej časti tohto uznesenia.

Poučenie:
Proti tomuto rozhodnutiu je prípustná sťažnosť  do  3 dní  od   jeho 
                            doručenia cestou podpísanej prokuratúry na Krajskú prokuratúru v 
                            Trnave. Sťažnosť má odkladný účinok.

JUDr. Viktor Kubala
prokurátor